**Csongrád Város Polgármesterétől**

Száma: 01-612-8/2017.

**TÁJÉKOZTATÓ**

**Csongrád Város Önkormányzata Képviselő-testületének**

**2017. szeptember 28-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2017. augusztus 25-én** megnyitottam a rádióamatőrök találkozóját a Körös-torokban.
* **Augusztus 28-29-én szabadságomat töltöttem.**
* **Augusztus 30-án**
* a Csongrádi Óvodák intézményvezetője vezetői értekezletet hívott össze.
* a Csongrád Televízió Kft. Felügyelő Bizottsági ülést tartott.
* Augusztus 31-én a Széchenyi Óvoda felújítása kapcsán tartott szülői értekezleten vettem részt a Fő Utcai Óvodában.
* **Szeptember 1-jén**
* az Önkéntes Területvédelmi Tartalékerő szervezetébe való toborzásról folytattam megbeszélést Fekete István százados úrral.
* a Csongrád és Térsége Általános Iskola tagintézményeiből 600 gyermek kezdte meg a tanévet az uszodában.
* **Szeptember 3-án** megrendezett tájékozódási futóverseny eredményes versenyzőinek Bartókné Vincze Zsuzsanna bizottsági elnök asszonnyal és Cseri Gábor alpolgármester úrral díjakat adtunk át a Városháza előtt.
* **Szeptember 4-én**
* a Bethlen Gábor Alapkezelő Zrt. támogatásával megvalósult, és 2017. szeptember 4-7. között megrendezett TTP-KP-1-2017/1-000273 „Együttes esély – pályázatok határon innen és túl” című képzésre Óbecséről és Beregszász Járásból érkeztek résztvevők.
* **Szeptember 5-én**
* Magyar Termék Nagydíjat nyert az Aeroprodukt Zrt. többleveles füstgázvezérlő zsaluja. A díjat ünnepélyes keretek között a Parlament Felsőházi Termében Pusztai Zsolt, a cég vezérigazgatója vette át jelenlétemben.
* Cseri Gábor alpolgármester, Murányi László bizottsági elnök és több képviselőtársam is részt vett a Kisréti Otthon 10. éves születésnapi ünnepi rendezvényén.
* **Szeptember 6-án** az FBH-NP Nonprofit Kft. taggyűlésén képviseltem önkormányzatunkat Vaskúton.
* **Szeptember 7-én**
* lakossági fogadóórát tartottam.
* bemutatkozó látogatást tett Szokolainé Medgyesi Erika, a Széchenyi utcai „Gézengúz” Óvoda új tagintézmény-vezetője Tóthné Fodor Zsuzsanna a Csongrádi Óvodák Igazgatóságának vezetőjével.
* Hoffer Andrea festőművész, restaurátor és E. Rácz László szobrászművész közös kiállítását Cseri Gábor alpolgármester úr nyitotta meg Szentesen.
* **Szeptember 9-én** a deszki Ajvár Fesztiválra kapott meghívást a Csongrádi Értéktár. A rendezvényen nagy sikert aratott a város standja, ahol borokat, csíramálét és halászlevet kóstolhattak a látogatók. Az önkormányzat részéről Cseri Gábor alpolgármester úr vett részt a fesztiválon.
* **Szeptember 11-én**
* a fogászati praxis ellátása kapcsán megbeszélést tartottunk dr. Somogyi Árpád orvos igazgató úrral, Tóth Irén intézményvezető asszonnyal (Dr. Szarka Ödön Egyesített Egészségügyi Intézmény), dr. Poncz Róbert és dr. Varga Dorina fogorvosokkal, valamint dr. Juhász László jegyző úrral.
* **Szeptember 12-én** Budapesten Illés Tibor vezérigazgató úrral (Homokhátsági Regionális Szilárdhulladék Kezelési Konzorcium Tulajdonközösség Gesztora) részt vettünk a KEHOP-3.2.1-15-2017-00012 azonosító számú projekt egyeztetésén.
* **Szeptember 13-án** megbeszélést folytattam az ExperiDance Production képviselőjével a jövő évre tervezett csongrádi fellépésük kapcsán.
* **Szeptember 16-án**
* megnyitottam a Csongrádi Rádiós, Modellező és Technikai SE által megrendezett rádióirányítású sebességi hajómodell versenyt a Kis-Tisza „Villan-tó” részén.
* Cseri Gábor alpolgármester úrral és dr. Somogyi Árpád képviselőtársammal részt vettünk a Csongrádi Ferences Hagyományokért Egyesület, a Szent József Plébánia és a CSTÁI Piroskavárosi Általános Iskola 90. éves évfordulójának ünnepségén.
* a Csongrád-Szentes „G”-ÁT FUTÁS díjazottjainak érmeit Alpolgármester Úrral adtuk át.
* **Szeptember 18-án** aHU03-0011-Bilat-A-2017 azonosító számú „Geotermikus energia hasznosítása Csongrádon” című pályázat pozitív elbírálásban részesült, melynek eredményeként Cseri Gábor alpolgármester úr és Szabó László Attila, a Városi Gyógyfürdő és Uszoda munkatársa utazhatott el egy izlandi tanulmányútra.
* **Szeptember 20-án**
* Dr. Kovács Beáta, a Csongrád Megyei Közgyűlés alelnökével megbeszélést folytattunk az október 11-én a Művelődési Központban tartandó klímavédelmi stratégia készítésével összefüggő önkormányzati és vállalkozói workshop megszervezése ügyében.
* a „Díszpolgári cím” és a „PRO URBE – Csongrád” díjra jelölésre létrehozott előkészítő eseti bizottság ülésén vettem részt.
* **Szeptember 22-én** megnyílt a Népek Háza Babamúzeum a Fő u. 11—17. szám alatt. A magángyűjteményt dr. Bánszegi Katalin ajánlotta fel a városnak.
* **Szeptember 23-án** a Szüreti Hétvége rendezvény keretében megnyitottam a Káposztafőző Fesztivált a Dob utcában.
* **Szeptember 24-én** a III. Szüreti Félmaraton és egy hosszú lépés futóverseny résztvevőit Cseri Gábor alpolgármester úr köszöntötte.
* **Szeptember 26-án**
* a HSZC Sághy Mihály Szakgimnáziuma, Szakközépiskolája kerekasztal beszélgetést szervezett az általános iskolák felső tagozatos osztályfőnökei részére, melyen meghívott vendégként vettem részt.
* **Szeptember 27-én** a KEHOP-5.2.10-16-2016-00120 azonosítószámú „Bársony István Mezőgazdasági Szakképző Iskola és Kollégium épületenergetikai fejlesztése” projekt ünnepélyes záró rendezvényén mondott köszöntőt Zsigó Róbert, az FM élelmiszerlánc-felügyeletért felelős államtitkára, Farkas Sándor országgyűlési képviselő, Vári László igazgató és jómagam.

Csongrád, 2017. szeptember 27.

 Bedő Tamás

 polgármester